11.4.2019 ubehlo presne 110 rokov od založenia izraelského mesta Tel Aviv. Jeho názov znie v slovenskom preklade ako "jarný pahorok". Postupom času sa stal druhým najväčším izraelským mestom.
Tel Aviv založili pionieri sionistického hnutia, ktorí prichádzali do vtedajšej osmanskej Palestíny. Začali ho budovať v blízkosti starovekého prístavného mesta Jaffa, cez ktoré cestoval napríklad prorok Jonáš alebo aj drevo na stavbu slávneho Šalamúnovho chrámu.
Dnes je Tel Aviv jedným z najdrahších miest na svete a je významným kultúrnym aj ekonomickým centrom Izraela.
Hovorí sa, že – " V Haiffe sa pracuje, v Tel Avive tancuje a v Jeruzaleme sa modlí."